શહેરનાં નરોડા, સરખેજ અને વાસણા વિસ્તારને તસ્કરોએ ટાર્ગેટ બનાવી આશરે રૂ.૬ લાખની માલમતાની ચોરી કરી હતી. આ અંગેની વિગત એવી છે કે નરોડામાં નાના ચિલોડા ખાતે આવેલ કાનન રેસિડન્સીના એક મકાનમાંથી રૂ.ર.૬૦ના ઘરેણાં અને એક પાર્લરમાંથી રૂ.રપ હજારની ચોરી કરી હતી. સરખેજમાં એસ.પી. રિંગ રોડ પર આમલી ગામ નજીક આવેલ એક પેટ્રોલ પંપ ખાતેથી યુનુસમિયાં અને વિપુલ નામના શખસોએ ર૦ હજાર લિટર પેટ્રોલ અને બે હજાર લિટર ડિઝલ અને એક બાઇક મળી રૂ.૧.૩૬ લાખની મતાની ચોરી કરતા પોલીસે ગુનો દાખલ કરેલ છે. આ ઉપરાંત વાસણા વિસ્તારમાં શ્રેયસ ક્રોસિંગ પાસે આવેલ આયોજન નગરના એક બંગલામાંથી સોના-ચાંદીના ઘરેણાં અને રોકડ રકમ મળી રૂ.૧.૪ લાખની મતાની ચોરી થતાં પોલીસે ગુનો દાખલ કર્યો છે.